
     REPUBLIKA HRVATSKA
     TRGOVAČKI SUD U OSIJEKU

U  I M E  R E P U B L I K E  H R V A T S K E

R J E Š E N J E


Trgovački sud u Osijeku po sudskoj savjetnici Marini Ljubičić Knežević u stečajnom predmetu povodom zahtjeva Financijske agencije, Regionalnog centra Zagreb, Podružnice Zagreb, OIB: 85821130368, Zagreb, Trg svibanjskih žrtava 1995. 1, za provedbu skraćenog stečajnog postupka nad stečajnim dužnikom JIN XIAOYAN d.o.o. za trgovinu i usluge, Zagreb, Samoborska cesta 145, MBS: 080482439, OIB: 34538809471, dana 2. studenoga 2017.		

r i j e š i o    j e :


I. Rješenje Trgovačkog suda u Osijeku, poslovni broj: 19 St-891/17-7 od 10. listopada 2017. stavlja se izvan snage. 
II. Obustavlja se skraćeni stečajni postupak nad stečajnim dužnikom JIN XIAOYAN d.o.o. za trgovinu i usluge, Zagreb, Samoborska cesta 145, MBS: 080482439, OIB: 34538809471.
III. Postupak će se nastaviti prema općim odredbama Stečajnog zakona.


Obrazloženje


Trgovački sud u Osijeku 10. listopada 2017. donio je rješenje kojim se istovremeno otvara  i zaključuje skraćeni stečajni postupak nad stečajnim dužnikom JIN XIAOYAN d.o.o. za trgovinu i usluge, Zagreb, Samoborska cesta 145, MBS: 080482439, OIB: 34538809471 i imenuje stečajna upraviteljica Mirjana Viduka Varenina, a koje rješenje nije pravomoćno.
		 
Dana 25. listopada 2017.  zaprimljen je podnesak stečajne upraviteljice zajedno sa financijskim izvještajima za 2016. za stečajnog dužnika, iz kojeg je razvidno da stečajni dužnik na dan 31. prosinca 2016. ima kratkotrajnu imovinu u iznosu od 6.657.426,00 kn, a od navedenog iznosa iznos od 1.067.456,00 kn je vrijednost zaliha, a preostali iznos od 5.589.970,00 kn su potraživanja. Iz navedenog podneska i predmetnih financijskih izvještaja proizlazi da stečajni dužnik ima imovinu koja je dostatna za namirenje predvidivih troškova stečajnog postupka.
	
Slijedom navedenog, rješenje ovoga Suda kojim se otvara i zaključuje skraćeni stečajni postupak stavlja se izvan snage te je skraćeni stečajni postupak obustavljen i isti će se nastaviti primjenom općih odredaba Stečajnog zakona, sukladno čl. 433. SZ-a, obzirom nisu 



ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.


                                               U Osijeku  02. studenog  2017. 



Zapisničar:      
Snježana Markotić Jurić 

                                                                                  		              Sudac
								           Nada Roso
																				      Sudska savjetnica
								Marina Ljubičić Knežević



UPUTA O PRAVNOM LIJEKU:
Protiv ovog rješenja nezadovoljna stranka može putem ovog suda izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka. 
           
     

        
                                                                                                                     
D N A :
1. FINA, RC Zagreb, Podružnica Zagreb
1. Stečajni dužnik
1. e-oglasna ploča suda 
1. kal. 23/11 2017.

